**projektas**

**reg. Nr. T-229**

**2.14.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO BENDRADARBIAVIMO SUTARČIAI**

2022 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 4.4 papunktį, 5 ir 6 punktus, Pasvalio rajono savivaldybės taryba nusprendžia:

1. Pritarti Vytauto Didžiojo universiteto, Pasvalio rajono savivaldybės, Pasvalio verslininkų asociacijos „Verslo žiedas“ ir UAB „Kurana“ bendradarbiavimo sutarčiai (toliau – Sutartis) (pridedama).

2. Įgalioti Pasvalio rajono savivaldybės merą Pasvalio rajono savivaldybės vardu pasirašyti Sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto vyr. specialistė Virginija Bajoriūnaitė

2022-11-08

Suderinta DVS Nr. RTS-239

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO BENDRADARBIAVIMO SUTARČIAI**

**2022-11-08**

Pasvalys

**1. Sprendimo projekto rengimo pagrindas.**

Pasvalio rajono savivaldybės ugdymo kokybės skatinimo programos įgyvendinimo gairės, patvirtintos Pasvalio rajono savivaldybės tarybos 2022 m. kovo 30 d. sprendimu Nr. T1-59 ,,Dėl Pasvalio rajono savivaldybės ugdymo kokybės skatinimo programos įgyvendinimo gairių patvirtinimo“.

Vytauto Didžiojo universiteto Žemės ūkio akademijos (VDU ŽŪA), Pasvalio rajono savivaldybės, Pasvalio verslininkų asociacijos ,,Verslo žiedas“ ir UAB ,,Kurana“ atstovų susitikimo metu pasiūlyta idėja kaip sudominti mokinius inžineriniais mokslais, įgyvendinant Sumanaus moksleivio akademijos eksperimentinės inžinerinės klasės projektą.

**2. Sprendimo projekto tikslai ir uždaviniai.**

Pritarti Vytauto Didžiojo universiteto Žemės ūkio akademijos, Pasvalio rajono savivaldybės, Pasvalio verslininkų asociacijos ,,Verslo žiedas“ ir UAB ,,Kurana“ bendradarbiavimo sutarčiai.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Pasirašius sutartį numatoma bendradarbiauti mokslo, švietimo ir kultūros srityse, viešinant studijų programas, organizuojant užsiėmimus, paskaitas, pamokas moksleiviams ir studentams, ugdant inžinerijos ir kitų krypčių specialistus, rengiant ir įgyvendinant bendrus projektus. Vienas iš numatomų įgyvendinti projektų – Vytauto Didžiojo universiteto Žemės ūkio akademijos siūlomas bendradarbiavimo modelis – Sumanaus moksleivio akademijos Pasvalio eksperimentinė inžinerijos klasė. Tai ne mokymosi erdvė konkrečioje vietoje, o ilgalaikis edukacinis projektas, skirtas Pasvalio rajono savivaldybės gimnazijų moksleiviams. Tikslas – moksleivių verslumo, gamtos mokslų, inžinerijos, ekologijos krypčių kūrybiško mąstymo ir praktinių įgūdžių lavinimas. Pagal numatomą programą užsiėmimai vyks ne tik pačiose mokyklose, bet ir VDU ŽŪA, vietos verslo įmonėse.

2022–2023 m. m. numatomi 6 (6 akad. val. trukmės) užsiėmimai, kurių metu mokiniai pagilins gamtos mokslų, ekologijos, inžinerijos žinias, turės galimybę apsilankyti vietos verslo įmonėse.

Bendradarbiavimo galimybės, programa pristatyta švietimo įstaigų vadovams, gimnazijų I–IV (gimn.) klasių mokiniams. Pageidaujančių dalyvauti Pasvalio eksperimentinės inžinerinės klasės veikloje yra iš visų Pasvalio rajono gimnazijų, iš viso 59 mokiniai.

**4. Skaičiavimai, išlaidų sąmatos, finansavimo šaltiniai.**

Nors konkrečių finansinių įsipareigojimų sutartis nenumato, tačiau gali būti reikalingos lėšos mokinių nuvykimui į VDU ŽŪA (pvz. autobuso nuoma).

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti.** Nėra.

1. **Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Vytauto Didžiojo universiteto Žemės ūkio akademija, Švietimo ir sporto skyrius.

PRIDEDAMA. Vytauto Didžiojo universiteto Žemės ūkio akademijos, Pasvalio rajono savivaldybės, Pasvalio verslininkų asociacijos ,,Verslo žiedas“ ir UAB ,,Kurana“ bendradarbiavimo sutarties projektas.

Švietimo ir sporto skyriaus vyr. specialistė Virginija Bajoriūnaitė